recursal/SuperWikiNEXT-32B huggingface dataset:
**பாட்டியல்** என்பது, பிரபந்த இலக்கியங்கள் எனப்படும் சிற்றிலக்கியங்கள் தொடர்பான இலக்கணத்தைக் குறிக்கும். பிரபந்தங்களின் வகை, அவற்றின் இலக்கணங்கள், அவற்றைப் பாடவேண்டிய முறை, வெவ்வேறு வருணத்தாருக்குரிய பாடல்கள், அவ்வருணத்தார் இயல்புகள், பாட்டுடைத்தலைவர் நூல் கேட்கவேண்டிய முறை, நூல் அரங்கேற்றம் செய்வதற்குரிய அவையின் இயல்பு, புலவர்களின் வகை போன்றவை பாட்டியலுள் அடங்குகின்றன. இதனால், செய்யுள்களின் உறுப்புகளையும் அவற்றின் இனங்களையும் விளக்கும் யாப்பியலினின்றும் வேறுபடுகின்றது. 

பாட்டியல் என்னும் நூல் வகையானது பொதுவாக மூன்று வகையான செய்திகளைக் கூறும். 

புலம் எனத் தொல்காப்பியப் பாயிரம் கூறும் இலக்கம் மொழியை அறிவியல் பார்வையில் அணுகும். முன்னோர்கள் பாடிய பாடல்களில் அமைந்துகிடக்கும் மரபுநெறியைப் புலப்படுத்தும். தொல்காப்பியம், நன்னூல், இறையனார் களவியல், புறப்பொருள் வெண்பாமாலை, நம்பி அகப்பொருள் முதலானவை புலனெறி இலக்கணங்கள்.

பாட்டியல் இலக்கண நூல்கள் எழுத்து, சொல், நூல் எனப் பகுத்துக்கொண்டு வேறு வகையில் அணுகும்.

ஐங்குறு நூறு என்னும் நூல் ஐந்து அகத்திணை மேல் ஐந்து புவலர்கள் பாடிய பாடல்களின் தொகுப்பு. பதிற்றுப்பத்து 10 அரசர்களைப் 10 புலவர்கள் 10, 10 பாடல்களாகப் பாடிய பாடல்களின் தொகுப்பு. இவை இலக்கியப் பாடல்களின் தொகுப்பு.

பாட்டியல் நூல்கள்
-----------------

பிரபந்த இலக்கியங்கள் தோன்றிய பின்னரே அவற்றுக்கு இலக்கணம் வகுக்கப் பாட்டியல் நூல்கள் தோன்றின. தமிழில் பல பாட்டியல் நூல்கள் எழுதப்பட்டதாக அறியப்பட்டுள்ளன. அவற்றுள்,

* இந்திரகாளியம் ஆசிரியர் பெயர் தெரியவில்லை -கி.பி.10-ஆம் நூற்றாண்டு
* இலக்கணவிளக்கப் பாட்டியல் வைத்தியநாததேசிகர் -கி.பி.17-ஆம் நூற்றாண்டு
* சிதம்பரப் பாட்டியல் பரஞ்சோதிமுனிவர் -கி.பி.16-ஆம் நூற்றாண்டு
* தாத்தாத்திரேயர் பாட்டியல்
* நவநீதப் பாட்டியல் நவநீதநடனார் -கி.பி.14-ஆம் நூற்றாண்டு
* பண்டாரப் பாட்டியல்
* பன்னிரு பாட்டியல் ஆசிரியர் பெயர் தெரியவில்லை -கி.பி.13-ஆம் நூற்றாண்டு
* பிரபந்த தீபம் ஆசிரியர் பெயர் தெரியவில்லை -கி.பி.19-ஆம் நூற்றாண்டு
* பிரபந்த தீபிகை முத்துவேங்கட சுப்பையர் -கி.பி.19-ஆம் நூற்றாண்டு
* பிரபந்த மரபியல் ஆசிரியர் பெயர் தெரியவில்லை -கி.பி.16-ஆம் நூற்றாண்டு
* பிரபந்தத் திரட்டு ஆசிரியர்பெயர் தெரியவில்லை -கி.பி.19-ஆம் நூற்றாண்டு
* முத்துவீரியப் பாட்டியல்
* வரையறுத்தபாட்டியல் ஆசிரியர் பெயர் தெரியவில்லை -கி.பி.14-ஆம் நூற்றாண்டு
* வெண்பாப் பாட்டியல்/வச்சணந்திமாலை குணவீர பண்டிதர் -கி.பி.13-ஆம் நூற்றாண்டு

என்பனவும் அடங்கும். இவற்றுள், முதலாவது நூல் இன்று இல்லை. பண்டாரப் பாட்டியலும் முழுமையாகக் கிடைக்கவில்லை. ஏனைய இன்று கிடைக்கக்கூடியதாக உள்ளன.

பாட்டியல் நூல்களின் கால வரிசை
-----------------------------

| எண் | நூல் | யாப்பு | நூற்றாண்டு |
| --- | --- | --- | --- |
| 1 | பன்னிரு பாட்டியல் | நூற்பா | 11 |
| 2 | வச்சணந்தி மாலை என்னும் வெண்பாப் பாட்டியல் | வெண்பா | 12 |
| 3 | நவநீதப் பாட்டியல் | கட்டளைக் கலித்துறை | 14 |
| 4 | வரையறுத்த பாட்டியல் (ஒருபகுதி மட்டும்) | கட்டளைக் கலித்துறை | 14 |
| 5 | சிதம்பரப் பாட்டியல் | விருத்தம் | 16 |
| 6 | இலக்கணவிளக்கப் பாட்டியல் | நூற்பா (பிற்காலம்) | 18 |

இவற்றையும் காண்க
----------------

* எழுத்து (பாட்டியல் பாகுபாடு)

உசாத்துணைகள்
------------

* நவநீத நடனார், எஸ். கலியாண சுந்தரையரும் எஸ், ஜி. கணபதி ஐயரும் (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.
இஞ்சத்தொட்டி தொங்கும் பாலத்தின் படம்
**இஞ்சத்தொட்டி** (Inchathotty) என்பது இந்தியாவின் கேரளவில் எர்ணாகுளம் மாவட்டத்திலுள்ள நேரியமங்கலம், தட்டெக்காடு, கோதமங்கலம் ஆகிய பகுதிகளுக்கு அருகே அமைந்துள்ள ஒரு கிராமமாகும். இது கேரளாவின் மிக நீளமான இடைநீக்க பாலமாக கருதப்படும் தொங்கும் பாலத்திற்கு பிரபலமானது. இது சுமார் 183 மீ நீளமும், அகலம் சுமார் 1.2 மீ (4 அடி) கொண்டது.  இந்த கிராமம் வளமான தாவரங்கள் மற்றும் விலங்கினங்களால் நிறைந்துள்ளது.

வரலாறு
------

இந்த பகுதி கோட்டயம் மாவட்டத்தின் ஒரு பகுதியாக இருந்தது. இது உருவானபோது இடுக்கி மாவட்டத்தின் ஒரு பகுதியாக மாறியது. பின்னர் இது எர்ணாகுளம் மாவட்டத்தில் குட்டம்புழா கிராம பஞ்சாயத்துடன் இணைக்கப்பட்டது.

1967 ஆம் ஆண்டில், இடுக்கி திட்டத்திலிருந்து வெளியேற்றப்பட்ட விவசாயிகள் இஞ்சத்தொட்டியின் முதல் தொகுதியில் மீளக்குடியமர்த்தப்பட்டனர். இப்பகுதியில் காணப்படும் முனிர்கள் பண்டைய காலங்களில் இப்பகுதியில் ஒரு சமூகம் இருந்ததைக் குறிக்கிறது.

இங்கு இரண்டு கிறிஸ்தவ தேவாலயங்களும் இரண்டு கோயில்களும் உள்ளன. ஒரு ஆரம்ப சுகாதார மையமும் உள்ளது.

தட்டெக்காடு பறவைகள் சரணாலம்
---------------------------

இந்த கிராமம் தட்டெக்காடு பறவைகள் சரணாலயத்திலிருந்து சுமார் 10 கி.மீ தூரத்திலும், உலக புகழ்பெற்ற மூணார் மலை வாழிடத்திலிருந்து 60 கி.மீ தூரத்திலும் அமைந்துள்ளது. புகழ்பெற்ற பூததங்கெட்டு அணையையும், பூங்காவையும் சுமார் 11 கி.மீ தூரத்தில் வசதியாக அணுகலாம்.

புகைப்படங்கள்
-------------

* இஞ்சத்தொட்டி தொங்கும் பாலம் இஞ்சத்தொட்டி தொங்கும் பாலம்
* பாலம்பாலம்
* 
* 
* 
*

குறிப்புகள்
-----------

1. ↑  "Inchathotty Hanging Bridge – Inchathotty, Ernakulam, Kerala". *Travellers Routes - Blog*. 25 October 2017 அன்று பார்க்கப்பட்டது.
2. ↑  "A Travel Guide to Inchathotty". *Inchathottikaran.in*. 26 October 2017 அன்று மூலம் பரணிடப்பட்டது. 25 October 2017 அன்று பார்க்கப்பட்டது.
**மியாமி பாறை முகடு** என்பது ஒரு தொடர்ச்சியான சுண்ணாம்புக் கற்கள் நிறைந்த கடலோரப் பாறைமுகடு ஆகும், இது முன்னர் எவர்க்லேட்ஸ் சுற்றுச்சூழலின் பகுதிகள் உட்பட தெற்கு புளோரிடாவின் பெரும் பகுதியை உள்ளடக்கியது. புளோரிடாவின் வடக்கு மியாமி-டேட் கவுண்டியிலிருந்து ( வடக்கு மியாமி கடற்கரையின் தோராயமான அகலாங்கு) தெற்கே மேல் புளோரிடா கீசு வரை மரபான ஒரு மேட்டுச் சமவெளி உள்ளது, மேலும் இது தென்மேற்கே எவர்க்லேடுசு தேசிய பூங்கா வரை நீண்டுள்ளது.

கடலோர முகடு, அழிந்து வரும் ஊசிமரப் பாறைக்காடுகளின் மரபான ஒரு பகுதியாக இருந்தது, இது முகட்டின் நெடுகே நீள்வாட்டில் வளர்ந்தது.  சுற்றுச்சூழல் தாவரத்திரளாக தெற்கு புளோரிடா *பைனசு எல்லியோத்தி வ்ளர்ப்பு தென்சா* வகை ஊசி மரங்கள் இடையிடையே அங்கங்கே வெப்பமண்டல் வன்கட்டை மரங்களோடு ஒரு தொடர்ச்சியான பெரும்பரப்பில் பரவியுள்ளது.  புளோரிடா கீசும் மற்றும் பகாமாசும் ஆகிய பகுதிகளில் மட்டும் உலகளவிலான 20% அளவு அழிந்துவரும் ஊசிமரப் பாறைக்காட்டுத் தாவரத்திரள் அமைந்துள்ளது, மியாமி பாறை முகட்டுத் தாவரத்திரள் காட்டுத்தீயாலும் மின்னல் தாக்குதல்களால் ஏற்படும் இயற்கை தீயாலும் தாக்கப்படுகின்றன; இது தாவரங்களையும் அங்கு வாழும் குடிமக்களையும் கட்டுபடுத்துகிறது, இது உயிர்யல் பன்மை வாய்ந்த சூழல் மன்டலமாக விளங்குகிறது.  அடித்தரையின் நிலக்கூறும் (பெரும்பாலும் மார்ல்) காலநிலையும் தாவரங்களின் உயரத்தைக் கட்டுபடுத்துகின்றன; எனவே ஒரு முதிர்ந்த துணை வெப்பமண்டல மரங்கள் பொதுவாக 59 அடிகள் (18 m) மியாமி பாறை முகட்டுக் காட்டில் உள்ளன.  இன்று சமூக வளர்ச்சியால் பெருமளவில் தாவர வளங்கள் அகற்றப்பட்டுவிட்டன, மேலும் சுற்றுச்சூழல் அமைப்புகளின எஞ்சிய பகுதிகள் தென்கிழக்கு புளோரிடாவில் சிறுசிறு கூறுகளாக சிதறடிக்கப்பட்டுவிட்டன; அவை இப்போது முதலில் இருந்த சிறிய பகுதிகளையே உள்ளடக்கியுள்ளன.  சிம்ப்சன் பார்க் காம்பாலிலும் ஆலிஸ் வைன்ரைட் பூங்காவிலும் சின்னஞ்சிறு பகுதிகளில் அங்கங்கே வெப்பமண்டலக் கடினமரக் சிறுமரவகைகள் உள்ளன.

காட்சிமேடை
----------

* மியாமி பாறை முகடு,  அலைசு வைன்ரைட் பூங்காமியாமி பாறை முகடு, அலைசு வைன்ரைட் பூங்கா
* பிசுகாய்னே, கீ பிசுகாய்னே முகட்டுச்சிக் காட்சி பிசுகாய்னே, கீ பிசுகாய்னே முகட்டுச்சிக் காட்சி
* பாறை தாவரவள அணுக்கக் காட்சிபாறை தாவரவள அணுக்கக் காட்சி
* பொதுவாக தரையில் இருந்தான முகட்டின் காட்சி பொதுவாக தரையில் இருந்தான முகட்டின் காட்சி

மேற்கோள்கள்
-----------

1. 1 2 3  "Pine Rocklands: A Disappearing Habitat". *Miami-Dade Department of Environmental Resources Management*. Miami-Dade County. 2019-06-11 அன்று பார்க்கப்பட்டது.
2. ↑  Sullivan, Janet (1994). "Kuchler Type: Subtropical Pine Forest". United States Forest Service. 2010-01-26 அன்று மூலம் பரணிடப்பட்டது. 2007-06-30 அன்று பார்க்கப்பட்டது.
3. ↑  U.S. Fish and Wildlife Service. "Florida Brickell-bush (*Brickellia mosieri*)" (PDF). Southeast Region. October 12, 2006 அன்று மூலம் (PDF) பரணிடப்பட்டது. 2007-06-30 அன்று பார்க்கப்பட்டது.
4. ↑  Miami-Dade County. "Pine Rocklands: Born From Fire" (PDF). Miami-Dade Department of Environmental Resources Management. 2019-06-11 அன்று பார்க்கப்பட்டது.
5. ↑  University of Florida (1999). "Tropical Hardwood Hammock". South Florida Multi-species Recovery Plan (U.S. Fish and Wildlife Service). 2007-06-30 அன்று பார்க்கப்பட்டது.
**இஞ்சேரா** என்பது புளித்த நொதித்த டெஃப் மாவினால் செய்யப்படும் தட்டை ரொட்டி வகையாகும். பஞ்சு போன்ற மென்மையான அமைப்பைக் கொண்ட இந்த ரொட்டி வகை, எத்தியோப்பியா மற்றும் எரித்திரியா ஆகிய இரண்டு நாடுகளின் தேசிய உணவாகவும் பாரம்பரிய உணவாகவும் உள்ளது.

தயாரிப்பு
---------

கேழ்வரகு குடும்பத்தைச் சேர்ந்த **டெஃப்** எனும் வகைச் செடியின் விதைகளை அரைத்து மாவாக்கி நொதிப்பதன் மூலம் இஞ்சேரா தயாரிக்கப்படுகிறது. டெஃப் செடி பீடபூமிகளில் மட்டுமே வளரும் என்பதாலும் அதற்கு போதுமான அளவு மழை நீர் தேவைப்படும் என்பதாலும் விலைமதிப்பான பொருளானது டெஃப் மாவு. இந்தக் காரணத்தினால் அரிசி மாவு, கோதுமை மாவு, பார்லி மாவு, கம்பு மாவு, சோளமாவு ஆகியவற்றிலும் இஞ்சேரா தயாரிக்கப்படுகிறது.

மாவுடன் தேவையான அளவு நீர் சேர்த்து அதை இரண்டு அல்லது மூன்று நாட்கள் நொதிக்க விட வேண்டும். நொதியாகுவதற்கு **எர்ஷோ** என்கிற மஞ்சள் நிற பாரம்பரிய திரவம் ஒன்று பயன்படுகிறது. இத்திரவம் சேர்ப்பதனால் பஞ்சு போன்ற மென்மையான தன்மை இந்த ரொட்டிக்கு கிடைக்கிறது.

இஞ்சேராவின் தயாரிப்பு

ஒப்பீடு
-------

இந்திராவின் வட்ட வடிவத்தாலும் பஞ்சு போன்ற தன்மையாலும் பிரெஞ்சின் உணவான கிரீப்புடனும் இந்திய உணவான தோசையுடனும் தென்னிந்திய உணவான அப்பத்துடனும் ஒப்பிடப்படுகிறது. இஞ்சேரா வடிவத்தில் மேற்சொன்ன உணவுகளுடன் ஒப்பி இருப்பினும், தோற்றத்தில் தனித்துவமானது.

இஞ்சேராவின் மேற்பகுதியில் குழிப்போன்ற பகுதிகளைக் காண முடியும். இந்த குழிகள் அதை இன்னும் மிருதுவாக்குவதோடு தொட்டுக் கொண்டு உண்ணவும் சௌகரியம் ஏற்படுத்துகிறது. இரண்டு வேறு நாடுகளின் பாரம்பரிய உணவாக விளங்கும் இஞ்சேரா, இன்றளவும் பரவலாக உண்ணப்படும் உணவாக இருக்கிறது. தயாரிப்பு முறைகள் மாறினாலும், இஞ்சேரா எத்தியோப்பிய மற்றும் எரித்திரிய வீடுகளின் அன்றாட உணவாக உள்ளது.

இஞ்சேராவின் மேற்பகுதி

மேற்கோள்கள்
-----------

1. ↑  "உணவுகளின் வரலாறு கூகுள் புக்ஸ்".
2. ↑  "இஞ்சேராவின் முக்கியத்துவம் ஜர்னல் ஆஃப் தி எத்னிக் ஃபூட்ஸ்".
3. ↑  "தானியங்கள் மற்றும் மாவுகளின் குறிப்பேடு கூகுள் புக்ஸ்".
4. ↑  Clarkson, Janet (2013). *Food History Almanac: Over 1,300 Years of World Culinary History, Culture, and Social Influence*. Rowman & Littlefield Publishers. பக். 1293. பன்னாட்டுத் தரப்புத்தக எண்:978-1-4422-2715-6. .
5. ↑  Cauvain, Stanley P.; Young, Linda S. (2009). *The ICC Handbook of Cereals, Flour, Dough & Product Testing: Methods and Applications*. DEStech Publications, Inc.. பக். 216. பன்னாட்டுத் தரப்புத்தக எண்:9781932078992.. "Injera is the fermented pancake-like flatbread, which originated in Ethiopia."
6. ↑  "எத்தியோப்பியாவின் வரலாறு கூகுள் புக்ஸ்".
**வூட்-ரிட்ஜ்**  (Wood-Ridge) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 2.842 சதுர கிலோ மீற்றர் பரப்பளவைக் கொண்டுள்ளது. இதில் 2.841 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.01 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 7,626 ஆகும். வூட்-ரிட்ஜ் நகரத்தின் மக்கள் தொகை அடர்த்தி ஒரு கிலோ மீற்றருக்கு 2,684.0 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
பாட்டை வலையமைப்பு
பாட்டை வலையமைப்பு**பாட்டை வலையமைப்பு** (Bus Topology) என்பது வலையமைப்பு வடிமைப்பில் ஒன்றாகும். இதில் வாங்கிகள் (கிளையண்ட்ஸ்) ஒரு பொதுவான ஓர் ஊடகத்தைப் பாவிக்கும் அது பாட்டை (பஸ்) என்று அழைக்கப்படும். பொதுவாகக் கணினியின் தாய் பலகையில் (மதர்போர்ட் Motherboard) கணினி வலையமைப்புகளிலும் இதைக் காணலாம். 

பாட்டை வலையமைப்பானது பல்வேறு வாங்கிகளை ஒன்றாக இணைப்பதற்கு இலகுவான வழிமுறையாக இருந்தாலும் ஒரே நேரத்தில் ஒன்றிற்கு மேற்பட்ட வாங்கிகள் தொடர்பினை மேற்கொள்ள முயன்றால் தரவுப் பொதிகள் (Data packets) மோதலிற்கு உள்ளாகும். சில வலையைப்புகள் தரவுப் பொதிகளில் மோதற் தவிர்ப்பு யுக்தியைக் கொண்டிருந்தாலும் பெரும்பாலான வலையைப்புக்களில் பல் அணுக்கத்திற்கான காவியை உணரும் (Carrier Sense Multiple Access) தொழில் நுட்பத்தையே கொண்டுள்ளன. 

இப்பொழுது கம்பியிணைப்புக்கள் பெரும்பாலும் இதைக் கைவிட்டுவிட்டாலும் கம்பியற்ற இணைப்புக்கள் (Wireless) இணைப்புக்கள் பாட்டை இணைப்புக்களாகக் கருதலாம். பாட்டை வலையமைப்பில் நேரடியாகவே புதிய சாதனங்களை இணைத்துக் கொள்ளலாம்.

பாட்டை வலையமைப்பின் அநுகூலங்களும் பிரதிகூலங்களும்
-------------------------------------------------

### அநுகூலம்

* இலகுவாக நடைமுறைப்படுத்தக் கூடியதும் விரிவாக்கப்படக்கூடியதும்.
* தற்காலிக அல்லது சிறிய வேகம் ஒரு பிரச்சினையாக இல்லாதவிடத்தில் இது சிறந்த தீர்வாகும்.
* ஏனைய வலையமைப்புக்களை விட மலிவானது.
* ஒரே ஒரு கம்பியே பயன்படுவதால் இலாபகரமானது.
* கம்பியில் உள்ள வழுக்களை இலகுவாகக் கண்டுபிடித்துக் கொள்ளலாம்.

### பிரதிகூலம்

* குறைந்த அளவிலான கணினிகளையே இணைக்கலாம். அத்துடன் ஓரளவுக்குத்தான் கம்பியை நீட்டிப் பயன்படுத்தலாம்.
* கம்பியில் பிரச்சினை ஏற்பட்டால் முழு வலையமைப்புமே செயலிழந்து விடும்.
* நீண்ட பாவனையில் பராமரிப்புச் செலவுகள் அதிகம்.
* வலையமைப்பு வினைத்திறனானது அதிக கணினிகளை இணைக்கும் பொழுது குறைவடையும்.
* அந்தங்களில் முறையாக முடிவடைய வேண்டும்.
* இது ஏனைய வலையைப்புகளை விட மெதுவானது.
**வீற்றிருந்த பெருமாள் கோவில்** திண்டிவனம்-புதுச்சேரி சாலையில் சுமார் 10 கிமீ தொலைவில் ஓமந்தூர் என்னுமிடத்தில் அமைந்துள்ளது. வீற்றிருந்தபெருமாள் என்றால் அமர்ந்த நிலையில் உள்ள பெருமாளைக் குறிக்கும்.

வரலாறு
------

பண்டைய நாளில் ஓய்மா நாடு என்று இப்பகுதி என்றழைக்கப்பட்டது. தற்போதைய திண்டிவனம் முன்பு கிடங்கில் எனப்பட்டது. நல்லியக்கோடன் என்னும் மன்னன் கிடங்கிலை தலைநகராகக் கொண்டு அரசாட்சி செய்தான் என சங்க இலக்கியமான சிறுபாணாற்றுப்படை புகழ்ந்து பேசுகிறது. ஒகந்தூர் என்பது காலப்போக்கில் திரிந்து ஓமந்தூர் என அழைக்கப்படுகிறது.

பெருமாள், தாயார்
----------------

இங்குள்ள சிவன் கோயிலில் காணப்படும் விஜயநகர மன்னர் காலக் கல்வெட்டு இக்கோயிலில் எழுந்தருளியிருக்கும் பெருமாளை வீற்றிருந்த பெருமாள் என குறிப்பிடுகிறது. சுமார் 10 அடி உயரத்தில் திருமால், தேவி தாயார்களுடன் அமர்ந்த கோலத்தில் காட்சி தரும் அற்புத அழகான வடிவினைக் கண்டு வழிபடலாம்.

புதுப்பித்தல்
-------------

பழைய கோயில் இருந்த இடத்திற்கு அருகில், கோயில் மீண்டும் புதுப்பித்து பெரிய அளவில் கட்டப்பட்டு வருகிறது.

வேப்பத்தூர் வீற்றிருந்த பெருமாள்
--------------------------------

இதே பெயரில் உள்ள மற்றொரு வீற்றிருந்த பெருமாள் கோயில் புதுப்பிக்கும் நாளை எதிர்பார்த்து உள்ளது.

மேற்கோள்கள்
-----------

1. 1 2 3  எஸ்.வெங்கட்ராமன் (செப்டம்பர் 12, 2014). "ஓமந்தூர் வீற்றிருந்த பெருமாள்!". *தினமணி*. .

வெளியிணைப்புகள்
---------------

* ஓமந்தூர் பெருமாள் கோவில் திருப்பணி 84.25 லட்சம் ரூபாய் அரசு நிதி ஒதுக்கீடு, தினமலர், 10.9.2012
கரைசலிலிருந்து வீழ்படிவு உருவாதல்
வேதியியல் தாக்கமொன்றில் திரவத் தாக்கத்தொகுதியொன்றில் திண்மப் பொருள் படிவடைதல் அல்லது திண்மப் பிரிகையொன்றில் படிவுகள் தோன்றுதல் **வீழ்படிவு** எனப்படும். வீழ்படிவின் மேலாகக் காணப்படும் திரவம் மேற்றெளிநீர்மம் எனப்படும்.

புவியீர்ப்பு முதலான புறவிசைகள் காரணமாக குறித்த கால இடைவெளியில் திண்ம நிலை உருவாவதால் இயற்கை வீழ்படிவு முறைகளான படிவுறுதல் மற்றும் அடைதல் நிகழ்கிறது.வேதியியல் தாக்கங்களின் போது குறிப்பாக நீர்மப் பதார்த்தத்தினுள் கரையாத பதார்த்தங்கள் தோன்றுவதனாலும் அதன் செறிவு உயர்வாய் இருக்கும் போதும் தோன்றுகின்றது. கரையும் பதார்த்தத்தினுடன் கரையம் முழு நிரம்பல் நிலை அடைந்தால் வீழ்படிவாதல் தூண்டப்படும்.

வீழ்படிவுக்கான முக்கிய காரணம்:

கரைசலில் கரையத்தின் செறிவு அதன் கரைதிறனை விட அதிகரித்தல்.
மிகக்குறைவான கரைதிறன் உடைய பதார்த்தங்கள் இலகுவாக வீழ்படிவடைந்து விடும். வீழ்படிவாக முன்னர் வீழ்படிவாகும் அனைத்துப் பொருட்களும் நிரம்பிய நிலையிலிருந்தே (கரைசலில் கரையம் கரையக்கூடிய உச்ச அளவு) வீழ்படிவடையும்.

பயன்பாடு
--------

நிறப்பொருட்களின் உருவாக்கம், நீரிலிருந்து உப்புக்களை அகற்றல், அசேதனப் பொருட்களை இனங்காணல் போன்ற செயன்முறைகளில் இரசாயன வீழ்படிவாக்கல் பயன்படுத்தப்படுகின்றது.

உதாரணம்
-------

PbI2 வீழ்படிவு உருவாதல்
சில இரசாயனத் தாக்கங்களின் போது வீழ்படிவுகள் உருவாகின்றன. இரசாயனத் தாக்கத்தின் போது கரைதிறன் மிகவும் குறைவான சேர்வைகள் உருவாவதே இதற்குக் காரணமாகும். வீழ்படிவாதல் தாக்கத்துக்கு உதாரணமாக ஈய நைத்திரேற்றுக் கரைசலுடன் பொட்டாசியம் அயோடைடுக் கரைசலைச் சேர்க்கும் போது நடைபெறும் வீழ்படிவாதல் தாக்கத்தை எடுத்துக்கொள்ளலாம்:

Pb(NO3)2 (aq) + 2KI (aq) → PbI2 (s) + 2KNO3 (aq)
இத்தாக்கத்தில் உருவாகும் ஈய அயோடைடு நீரில் கரையாத சேர்வையாகும் (கரைதிறன் மிகவும் குறைவு). இதனை எம்மால் மஞ்சள் நிற வீழ்படிவாக அவதானிக்கலாம்.

உண்மையில் இத்தாக்கம் நடைபெறும் போது தாக்கத்தில் ஈடுபடும் சேர்வைகள் அயன்களாகவே காணப்படும். இவ்வாறு அயன்களுக்கிடையில் நடைபெறும் தாக்கத்தை முன்னிலைப்படுத்தி அயனிச் சமன்பாடு எழுதப்படும்.

Pb2+ (aq) + 2NO3− (aq) + 2K+ (aq) + 2I− (aq) → PbI2 (s) + 2K+ (aq) + 2NO3− (aq)
மேலே எழுதப்பட்ட அயனிச் சமன்பாட்டின் இரு பக்கங்களிலும் தாக்கத்தில் ஈடுபடாத அயன்களை நீக்குவதன் மூலம் நிகர அயனிச் சமன்பாட்டை எழுதலாம். இதுவே வீழ்படிவாக்கல் தாக்கத்தின் போது உண்மையில் நடைபெறும் செயன்முறையை விளக்குவதாகும்.:

Pb2+ (aq) + 2I− (aq) → PbI2 (s)

வீழ்படிவுகளின் நிறங்கள்
-----------------------

|  |  |
| --- | --- |
| தங்கம் | செம்மஞ்சள் |
| குரோமியம் | பச்சை, செம்மஞ்சள், ஊதா, மஞ்சள், கபிலம் |
| கோபால்ட் | இளஞ்சிவப்பு |
| செப்பு(II) | நீலம் |
| இரும்பு (II) | பச்சை |
| இரும்பு (III) | செங்கபிலம் |
| மாங்கனீசு | வெளிர் இளஞ்சிவப்பு |
| நிக்கல் | பச்சை |

மேற்கோள்கள்
-----------

1. ↑  Dhara, S. (2007). "Formation, Dynamics, and Characterization of Nanostructures by Ion Beam Irradiation". *Critical Reviews in Solid State and Materials Sciences* **32** (1): 1–50. doi:10.1080/10408430601187624.
2. ↑  Dupont, J. Consorti, C. Suarez, P. de Souza, R. (2004). "Preparation of 1-Butyl-3-methyl imidazolium-based Room Temperature Ionic Liquids". *Organic Syntheses*. . ; *Collective Volume*, **10**, p. 184
**வு யாங்யி** (*Wu Yangjie*) சீன நாட்டைச் சேர்ந்த கரிம வேதியியலாளர் ஆவார். செங்சௌ பல்கலைக்கழகத்தில் இவர் பேராசிரியராகப் பணிபுரிந்தார். சீன அறிவியல் அகாதமியிலும் கல்வியாளராக இருந்தார்.

வாழ்க்கைக் குறிப்பு
-------------------

1928 ஆம் ஆண்டு சனவரி மாதம் முதல் தேதியன்று சீனக் குடியரசின் சாந்தோங்கு மாகாணத்திலுள்ள இயினான் நகரத்தில் வு யாங்யி பிறந்தார். வு 1951 ஆம் ஆண்டு பியுதான் பல்கலைக்கழகத்தில் வேதியியல் துறையில் பட்டம் பெற்றார், மேலும் அப் பல்கலைக்கழகத்திலேயே ஆசிரிய உறுப்பினராகவும் பணியமர்த்தப்பட்டார். மாஸ்கோ அரசுப் பல்கலைக்கழகம் செப்டம்பர் 1954 இல், மாசுகோ மாநில பல்கலைக்கழகத்தின் வேதியியல் துறையில் தனது அடுத்த நிலை பட்டதாரி படிப்பைத் தொடங்கினார். 1958 ஆம் ஆண்டு சூன் மாதத்தில் அங்கு முனைவர் பட்டத்திற்குச் சமமான இல் தனது இணை முனைவர் பட்டம் பெற்றார். 

சீனாவுக்குத் திரும்பிய பின்னர் வு புதிதாக நிறுவப்பட்ட செங்சௌ பல்கலைக்கழகத்திற்கு அதன் வேதியியல் துறையை நிறுவ உதவுவதற்காக நியமிக்கப்பட்டார். இங்குதான் வு யாங்யி தனது வாழ்நாள் முழுவதும் பணியாற்றினார். பின்னர் இங்கேயே துறைத் தலைவராகவும், முனைவர் பட்ட ஆலோசகராகவும் தொடர்ந்து பணியாற்றினார். 

160 எண்ணிக்கைக்கும் மேற்பட்ட ஆய்வுக் கட்டுரைகளை வு வெளியிட்டார். 1978 ஆம் ஆண்டு தேசிய அறிவியல் காங்கிரசு விருதும் 2001 ஆம் ஆண்டில் எனன் அறிவியல் மற்றும் தொழில்நுட்ப முன்னேற்ற விருதும் வருக்கு வழங்கப்பட்டன. வு யாங்யி 2003 ஆம் ஆண்டில் ல் சீன அறிவியல் அகாதமியின் கல்வியாளராகத் தேர்ந்தெடுக்கப்பட்டார்

மேற்கோள்கள்
-----------

1. ↑  Ding Kuiling (January 2018). "祝贺我国著名有机化学家、中国科学院院士吴养洁先生九十华诞". *Chinese Journal of Organic Chemistry*. பன்னாட்டுத் தர தொடர் எண்:0253-2786.. பார்த்த நாள்: 2019-02-09.
2. 1 2  "吴养洁院士简介". *Sina*. 2003-11-26. 2019-02-09 அன்று பார்க்கப்பட்டது.
3. ↑  "吴养洁". *Zhengzhou University*. 2019-02-09 அன்று மூலம் பரணிடப்பட்டது. 2019-02-09 அன்று பார்க்கப்பட்டது.
**வூரி வங்கி** (*Woori Bank*) தென்கொரியா தலைநகரை தலைமையகமாகக் கொண்டு இயங்கி வரும் தனியார் வங்கியாகும். கமர்சியல் பேங்க் ஆப் கொரியா, ஹனில் பாங்க், பீஸ் பாங்க் மற்றும் ஹான்விட் பாங்க் என பல முறை பெயர் மாற்றம் செய்யப்பட்டுள்ள இந்த வங்கி 2002-ஆம் ஆண்டு வூரி வங்கி என்று பெயரை மாற்றிக்கொண்டது. வூரி வங்கி தென் கொரியாவின் வூரி நிதி குழுமத்தின் ஒரு சகோதர நிறுவனம் ஆகும். 

2009 மே மாதம் வூரி வங்கியின் கிளை வட கொரியாவில் உள்ள கீசாங் நகரில் தொடங்கப்பட்டது. 2009 மே மாதம் சீனாவில் யூனியன் பே டெபிட் அட்டைகளை வழங்கிய முதல் தென் கொரிய வங்கியாகி விட்டது வூரி வங்கி. இதே போன்று 2010 மார்ச் மாதம் சீனாவில் முதன் முறையாக ஷாங்காய் டூரிசம் அட்டைகளை வழங்கிய முதல் வெளிநாட்டு வங்கி என்ற புகழும் வூரி வங்கிக்கு கிடைத்தது.

தென் கொரியாவின் பிரபல வங்கிகள் பெரும்பாலானவை விரைவில் இந்தியாவில் கிளைகளை திறக்க திட்டமிட்டுள்ளதாக 2011-ம் ஆண்டு ஏப்ரல் மாதம் கொரியா டைம்ஸ் இதழ் செய்தி வெளியிட்டிருந்தது.

இந்தியாவில் வூரி வங்கியின் முதல் கிளை 2012 ஏப்ரல் மாதம் சென்னை நகரில் தொடங்கியது.

சென்னையில் ஹூண்டாய் மோட்டார், லோட்டெ, சாம்சங் உட்பட 170-க்கும் மேற்பட்ட கொரிய நிறுவனங்கள் இயங்கி வரும் நிலையில் இந்த வங்கியி்ன் இந்தியாவில் உள்ள முதல் கிளையும் சென்னை நகரிலேயே திறக்க முடிவு எடுக்கப்பட்டது.

இந்தியாவில் 35 மில்லியன் டாலர் முதலீடு செய்யப்போவதாக, சென்னை ராயப்பேட்டையில் உள்ள எக்ஸ்பிரஸ் அவென்யூவில் இயங்கி வரும் வூரி வங்கியின் தலைவர் சூன் வூ லீ அறிவித்தார்.

மேற்கோள்கள்
-----------

1. ↑  கொரிய டைம்ஸில் வெளியான செய்தி
2. ↑  வூரி வங்கியின் முதல் கிளை சென்னையில் தொடக்கம் - தி ஹிந்து ஆங்கில நாளிதழ் செய்தி
***ஆக்டிசெரா இசுடெலாட்டா*** *(Actizera stellata)* சிவப்பு குளோவர் நீலம் எனப்படும் பட்டாம்பூச்சி நீலன்கள் (லைகேனிடே) குடும்பத்தினைச் சார்ந்தது. இது தென்னாப்பிரிக்கா, எத்தியோப்பியா, தெற்கு சூடான், கென்யா, உகாண்டா, ஜைர், தான்சானியா மற்றும் வடக்கு மலாவி ஆகிய நாடுகளில் காணப்படுகிறது தென்னாப்பிரிக்காவில் இது கிழக்கு கேப் மற்றும் ஆரஞ்சு ப்ரீ மாநிலத்தின் தெற்கு பகுதியில் காணப்படுகிறது.

ஆண்களின் இறக்கை நீட்டம் சுமார் 13–18 மிமீ ஆகும்.  இது பெண் பட்டாம்பூச்சியில் 15 முதல் 19 மிமீ ஆக உள்ளது. இப்பட்டாம் பூச்சிகள் ஜனவரி முதல் மே வரை சிறகடித்து பறப்பதைக் காணலாம். ஜனவரி மற்றும் பிப்ரவரி மாதத்தில் அதிக அளவில் காணலாம். வருடத்திற்கு நீட்டிக்கப்பட்ட தலைமுறை ஒன்று காணப்படும். 

இளம் உயிரிகள் *டிரைபோலியம் ஆப்பிரிக்கானம்* தாவரத்தினை உண்ணுகின்றன.

மேற்கோள்கள்
-----------

1. ↑  *Actizera* at Markku Savela's *Lepidoptera and Some Other Life Forms*
2. ↑  Woodhall, Steve (2005). *Field Guide to Butterflies of South Africa*. Cape Town, South Africa: Struik. பன்னாட்டுத் தரப்புத்தக எண்:978-1-86872-724-7.

* சீட்ஸ், ஏ. *டை கிராஸ்-ஷ்மெட்டெர்லிங் டெர் எர்டே* 13: டை அஃப்ரிகானிசென் டாக்ஃபால்டர். தட்டு XIII 74 நான்
'**மியூசிக் அகாதெமி'** என்றழைக்கப்படும் கலை மன்றம் இந்திய மாநிலமான தமிழ்நாட்டின் தலைநகரான சென்னையில் இராயப்பேட்டை பகுதியில் உள்ளது. இக்கலை மன்றம், **சங்கீத வித்வத் சபை** என்றும் அழைக்கப்படுகிறது.

தோற்றம்
-------

கருநாடக இசையின் நலம் விரும்பிகள் மற்றும் இசை விரும்பிகள், அப்போதைய மெட்ராஸ் நகரத்தில் ஒரு கலை மன்றத்தை நிறுவ விரும்பினர். அகில இந்திய இசை மாநாடு 1927 ஆம் ஆண்டு சென்னையில் நடந்தபோது, இதற்கான தீர்மானம் நிறைவேற்றப்பட்டது. இந்திய இசையை வளர்க்கும் முகமாகவும், இசையைப் பற்றி தத்துவம் மற்றும் பயிற்சி ரீதியாக கற்றுத்தரும் வகையிலும் இக்கலை மன்றம் இருக்க வேண்டும் என்பது அவர்களின் எண்ணம். இந்த மாநாட்டுக்கென அமைக்கப்பட்ட வரவேற்பு குழு, 1928 ஆம் ஆண்டு மார்ச் 5 அன்று தற்காலிகமானதொரு செயற்குழுவை தேர்ந்தெடுத்தது. கலை மன்றத்தை நிறுவும் பொறுப்பு அச்செயற்குழுவிடம் தரப்பட்டது.

1928 ஆம் ஆண்டில், இக்கலை மன்றத்திற்கு தொழில்நுட்ப ஆலோசனையை தரும் வகையில் 'வல்லுநர் குழு' ஒன்று அமைக்கப்பட்டது. இக்குழு உறுப்பினர்கள் பின்வருமாறு:

1. சர்வஸ்ரீ பிதராம் கிருஷ்ணப்பா
2. அரியக்குடி இராமானுஜ ஐயங்கார்
3. பல்லடம் சஞ்சீவ ராவ்
4. தட்சிணாமூர்த்தி பிள்ளை
5. புரபசர் வெங்கடசாமி நாயுடு
6. ஜலதரங்கம் ராமனைய்யா செட்டி
7. செய்தூர் ஜமீந்தார்
8. எம். எஸ். ராமசுவாமி ஐயர்
9. டபிள்யூ. துரைசுவாமி அய்யங்கார்
10. ராவ் பகதூர் சி. ராமாநுஜச்சாரியார்
11. டி. எல். வெங்கடராம ஐயர்
12. டி. வீ. சுப்ப ராவ்

1928 ஆம் ஆண்டு; ஆகஸ்ட் 18 அன்று இக்கலை மன்றம், பொது நிகழ்ச்சி ஒன்றின் வாயிலாக அதிகாரப்பூர்வமாக தொடங்கி வைக்கப்பட்டது.

குறிக்கோள்கள்
-------------

1. ஒவ்வொரு ஆண்டின் டிசம்பர் மாதத்தில் அல்லது வேறேதேனும் காலகட்டத்தில் இசை மாநாட்டினை நடத்துதல்.
2. இசை குறித்த தகவல்களை சேகரித்து பராமரிப்பதோடு, அவைகளை தொகுப்பு நூல்களாக வெளியிடுதல்.
3. ஒரு நூலகத்தையும், அருங்காட்சியகம் ஒன்றையும் நிறுவி பராமரித்தல்.
4. தகுதியான இசைக் கலைஞர்களையும், இசைத்துறை கல்விமான்களையும் ஊக்கிவித்து அவர்களை பொதுமக்களின் கவனத்திற்கு கொணர்தல்.
5. தேர்வுகள், போட்டிகளை நடத்துதல் மற்றும் அவைகளை நடத்த உதவுதல்.

இதனையும் காண்க
--------------

* டிசம்பர் இசை விழா (சென்னை)

உசாத்துணை
---------

* வரலாறு பரணிடப்பட்டது 2015-12-22 at the வந்தவழி இயந்திரம்

வெளி இணைப்புகள்
---------------

அதிகாரப்பூர்வ இணையத்தளம்
**மியீச்சினா** (*Myitkina*) மியான்மரின் காசின் மாநிலத்தின் தலைநகரம். இந்நகரம் யங்கோன் நகரத்தில் இருந்து 1,480 கிமீ (920 மைல்கள்) மற்றும் மண்டலை நகரத்திலிருந்து 785 கிமீ (488 மைல்கள்) தொலைவில் அமைந்துள்ளது. இந்நகரத்துப் பெயரின் பொருள் பர்மிய மொழியில் *பெரிய ஆற்றின் அருகில்* என்பதாகும் மேலும் இந்நகரம் ஐராவதி ஆற்றின் மேற்குக் கரைப்பகுதியில் அமைந்திருக்கிறது. மியான்மரின் வடக்குப் பகுதி ஆற்றுத் துரைமுகம் மற்றம் இரயில் முனையம் அமைந்திருக்கிறது.  மியீச்சினாவில் ஒரு வானூர்தி நிலையமும் செயல்பாட்டில் உள்ளது.

வரலாறு
------

பண்டைய காலம் முதல் மியீச்சினா நகரம் சீனா மற்றும் பர்மாவின் இடையே ஒரு முக்கிய வர்த்தக நகரமாக விளங்கியது. ஜப்பானிய படைகள் 1942 ஆண்டில் நடைபெற்ற இரண்டாம் உலகப் போரின்போது மியீச்சினா நகரத்தையும் அருகிலுள்ள விமான நிலையத்தையும் கைப்பற்றின. ஆகத்து 1944 ஆண்டில், ஜெனரல் ஜோசப் ஸ்டில்வெலின் தலைமையிலான கூட்டணி படைகளால் மியீச்சினா நகரம் தேசியவாத சீனப் பிரிவினரிடையே நீண்டகால முற்றுகை மற்றும் கடும் சண்டையிட்டு திரும்பப் பெற்றது.

இந்நகரம் புவியியல் ரீதியாக மிக முக்கிய பகுதியாக இருக்கிறது. ஏனென்றால் பர்மாவின் மீதமுள்ள இரயில் மற்றும் நீர் வழி இணைப்புகளின் காரணமாக மட்டுமல்லாமல், லீடோ சாலையின் திட்டமிடப்பட்ட பாதையிலும் இது முக்கியமான பகுதியாகும்.

மேலும் பார்க்க
--------------

* காசின் மாநிலம்
* ஐராவதி ஆறு

மேற்கோள்கள்
-----------

1. ↑  "National Telephone Area Codes". Myanmar Yellow Pages. 2009-07-19 அன்று மூலம் பரணிடப்பட்டது. 2017-12-21 அன்று பார்க்கப்பட்டது.
2. ↑  "Train travel in Myanmar(Burma)". seat61.com. 2009-03-29 அன்று பார்க்கப்பட்டது. Italic or bold markup not allowed in: `|publisher=` (உதவி)
3. ↑  "Myitkyina, Myanmar". பிரித்தானிக்கா கலைக்களஞ்சியம் Online. 2009-03-29 அன்று பார்க்கப்பட்டது. Italic or bold markup not allowed in: `|publisher=` (உதவி)
4. ↑  Gardner, Major John J. "Battle of Myitkyina". 2006-10-15 அன்று பார்க்கப்பட்டது.

வெளிப்புற இணைப்புகள்
--------------------

* செயற்கைகோள் வரைபடம் கூகுள் எர்த்
* காசின் மாநில வரைபடம்
பல்வேறு நோக்கங்களுக்காக ஒரு பொருள் அல்லது காட்சி பற்றிய விபரங்களைத் தரும் வகையில் அவற்றின் தோற்றங்களை இரு பரிமாணத் தளங்களில் காட்டும் வரைபடங்கள் **வீழ்ப்பு வரைபடங்கள்** (Projection Drawings) எனப்படுகின்றன. வீழ்ப்பு வரைபடங்கள் பலவகைப் படுகின்றன. அவற்றுட் சில பொருட்களினதும், காட்சிகளினதும் இயல்புகளை இரு பரிமாணத் தோற்றத்தில் வெளிப்படுத்த, வேறு சில அவற்றின் முப்பரிமாண இயல்புகளை வெளிப்படுத்துபவையாக உள்ளன. 

கட்டுமான வரைபடங்கள் வீழ்ப்பு வரைபடங்களுக்கு எடுத்துக்காட்டுகளாகும்.

வரலாறு
------

வீழ்ப்பு வரைபட வகைகள்
---------------------

வீழ்ப்பு வரைபடங்களை அடிப்படையில் இரண்டு பிரிவுகளாகப் பிரிக்கலாம்.

1. இயலுறு தோற்ற வரைபடங்கள்
2. சமாந்தர வீழ்ப்பு வரைபடங்கள்

இயலுறு தோற்ற வரைபடங்கள் ஒரு பொருளைக் கண்ணால் பார்க்கும் போது தோற்றமளிப்பதுபோல் வரையப் படுவதாகும். இவ்வகை வரைபடங்கள், தொலைவிலுள்ள பொருட்கள் அல்லது தூர அளவுகள் சிறியனவாகவும், அண்மையிலுள்ளவை பெரிதாகவும் தெரியும் தோற்றப்பாட்டை அண்ணளவாக வெளிப்படுத்த முனைகின்றன. இவ் வரைபடங்களில் காணும் காட்சியிலுள்ள சமாந்தரக் கோடுகள் அனைத்தும் ஒரே புள்ளியிலிருந்து ஆரம்பமாவது போல் தோற்றமளிக்கும். இப்புள்ளி வீழ்ப்பு மையம் எனப்படுகின்றது. இயலுறு தோற்றங்களின் வேறுபாடுகள் இவ் வீழ்ப்பு மையங்களின் எண்ணிக்கைகளினால் தீர்மானிக்கப் படுகின்றன.

சமாந்தர வீழ்ப்பு வரைபடங்கள் ஒரு பொருளின் அல்லது காட்சியின் ஒவ்வொரு புள்ளியிலிருந்தும் ஒன்றுக்கொன்று சமாந்தரமாக வரையப்படும் கோடுகள் ஒரு கற்பனைத் தளத்தில் வீழ்த்தப்படும்போது உருவாகும் படங்களை ஒத்தவை ஆகும். இவ்வகையில் உள்ள பல வேறுபாடுகள் மேற்குறிப்பிட்ட தளங்களுக்குச் சார்பான வீழ்ப்புகளின் திசையினால் தீர்மானிக்கப் படுகின்றன.

மேற்காட்டிய இரு வகைகளின் கீழ் பல துணை வகைகளும் உள்ளன. அவற்றைக் கீழ்வரும் அட்டவணை காட்டுகின்றது. 

|  |
| --- |
| **தள வடிவவியல் வீழ்ப்புகள்** (Planar Geometric Projection) |
| **சமாந்தர வீழ்ப்பு** (Parallel Projection) | **இயலுறு தோற்ற வீழ்ப்பு** (Perspective Projection) |
| குத்து வீழ்ப்பு (Orthographic Projection) | சரிவு வீழ்ப்பு (Oblique Projection) | 

|  |
| --- |
| 1. ஒரு புள்ளி இயலுறு தோற்ற வீழ்ப்பு (One-Point Perspective) |
| 2. இரு புள்ளி இயலுறு தோற்ற வீழ்ப்பு (Two-Point Perspective) |
| 3. முப் புள்ளி இயலுறு தோற்ற வீழ்ப்பு (Three-Point Perspective) |

 |
| இரு பரிமாணப் படங்கள் | அச்சுவழி அளவை வீழல் (Axonometric Projection) | 

|  |
| --- |
| 1. கபினெற் |
| 2. கவாலியர் |

 |
| 

|  |
| --- |
| 1. கிடைப் படம்(Plan) |
| 2. முகப்புப் படம்(Front Elevation) |
| 3. பக்கப் படம் (Side Elevation) |

 | 

|  |
| --- |
| 1. சம அளவு வீழ்ப்பு (Isometric Projection) |
| 2. ஈரளவு வீழ்ப்பு (Diametric Projection) |
| 3. மூவளவு வீழ்ப்பு (Triametric Projection) |

 |

இவற்றையும் பார்க்கவும்
----------------------

உசாத்துணைகள்
------------

வெளியிணைப்புகள்
---------------
**வீர் யக்யா தத் சர்மா** (*Yagya Dutt Sharma*)(21 அக்டோபர் 1922, தகாத்கர் கிராமத்தில், ரோபர் மாவட்டம், பஞ்சாப் மாகாணம், இந்தியா – புது தில்லியில் ஜூலை 4, 1996) என்பவர் ஓர் இந்திய அரசியல்வாதி ஆவார். இவர் முன்னர் `பனார்சி தாஸ் சந்தன்' என்று அழைக்கப்பட்டார். இவர் ராஷ்டிரிய சுயம்சேவாக் சங்கத்துடன் தொடர்புடையவர். பாரதிய ஜனசங்கத்தின் நிறுவன உறுப்பினரான சர்மா, 1967-70 மற்றும் 1977-79 காலத்தில் பஞ்சாபில் உள்ள அம்ரித்சர் மற்றும் குர்தாஸ்பூர் மக்களவைத் தொகுதிகளைப் பிரதிநிதித்துவப்படுத்தும் நான்காவது மற்றும் ஆறாவது மக்களவை உறுப்பினராக இருந்தார். பாரதிய ஜனதா கட்சியின் தலைவராகவும் இருந்துள்ளார். தற்போது இமாச்சலப் பிரதேசத்தின் ஒரு பகுதியாக இருக்கும் பஞ்சாபின் மலைக் கிராமப் பகுதிகளில் (காங்க்ரா உனா ஹமிர்பூர் & சிம்லா) பாரதிய ஜன சங்கத்தை நிறுவியதில் இவரது பங்களிப்பு சிறப்புக் குறிப்புக்கு உரியது. சர்மா 1990 முதல் 1993 வரை ஒடிசாவின் ஆளுநராக பணியாற்றினார்.

சர்மா, ஆயுர்வேத மருத்துவர் ஆவார். இவர் உள்நாட்டு மருத்துவ முறையை மேம்படுத்தவும், ஆயுர்வேத மருத்துவ முறையை மேம்படுத்தவும் பணியாற்றினார். 1943ஆம் ஆண்டு வங்காளத்திலும், 1945-46ல் காங்ரா-குலா பள்ளத்தாக்கிலும் ஏற்பட்ட பஞ்சத்தின் போது, பஞ்சாபிலிருந்து, மருத்துவர் குழுவுடன் சேர்ந்து பஞ்சத்தால் பாதிக்கப்பட்ட மக்களுக்கு நிவாரணம் வழங்கினார்.

இவர் 1947-ல் அகதிகளின் நிவாரணம் மற்றும் மறுவாழ்வுக்காகப் பாடுபட்டார். நோய்வாய்ப்பட்டவர்களுக்கு மருத்துவ உதவியும் செய்துள்ளார்.

மேற்கோள்கள்
-----------

1. ↑  "Brief History of Odisha Legislative Assembly Since 1937". *ws.ori.nic.in*. 2011. 9 ஜனவரி 2007 அன்று மூலம் பரணிடப்பட்டது. 23 April 2012 அன்று பார்க்கப்பட்டது. NAME OF THE GOVERNORS OF Odisha

வெளி இணைப்புகள்
---------------

* பயோடேட்டா பரணிடப்பட்டது 2012-03-01 at the வந்தவழி இயந்திரம்
இஞ்சியணிச்சல் கடை
இஞ்சியணிச்சல்
இஞ்சியணிச்சல் 
இஞ்சியணிச்சல்
இஞ்சியணிச்சல்
**இஞ்சியணிச்சல்** (*Gingerbread* **தேனணிச்சல், மசாலா அணிச்சல், மிளகு அணிச்சல்)** என்பது பல வாசனைச் சரக்குகள் போட்டுச் செய்யப்படும், பல காலத்துக்குப் பழுதடையாமல் இருக்கும் ஒரு இனிப்புப் பலகாரம் ஆகும். இது வாசனைக்காக இஞ்சியும், இனிப்புக்காக தேன் அல்லது கருப்பஞ்சாறும் சேர்த்து பல வடிவங்களிலும் செய்யப்படுகிறது. இது ஒரு பாரம்பரிய தின்பண்டமாக மேற்குலக நாடுகளில் நடைபெறும் பல கொண்டாட்டங்களில் இடம் பெறுகிறது. கிறித்துமசு கொண்டாட்டத்தில் சிறப்பான இடத்தைப் பிடிக்கிறது.

சேர்க்கப்படும் வாசனைப் பொருட்கள்
--------------------------------

1. சோம்பு,
2. பெருஞ்சீரகம்,
3. இஞ்சி, ஏலக்காய்,
4. கொத்தமல்லி,
5. சாதிக்காய்,
6. சாதிக்காய்,
7. கிராம்பு,
8. இலவங்கப்பட்டை.

வரலாறு
------

தேனணிச்சல் பற்றிய எழுத்து மூலமான முதல் குறிப்பின் படி தேனணிச்சல் கி.மு 350 இல் உருவாகியுள்ளது. ஆனால் பண்டையகிரேக்கத்தில் ஏற்கெனவே தேனணிச்சல் செய்யப்பட்டதற்கு ஆதாரமாக கல்லறைப்பொருட்கள் உள்ளன. இப்போது போல் கிறித்துமசு காலங்களில் மட்டுமல்லாது ஈஸ்டர் காலங்களிலும், மற்றைய கொண்டாட்டங்களிலும் முன்னர் இது பிரத்தியேக இடத்தைப் பெற்றிருந்தது. இது ஒரு விரதகால உணவாகவும், செரிமானத்துக்கு உகந்த உணவாகவும், வலி நிவாரணியாகவும், நோய்களைத் தீர்க்கும் உணவாகவும் கருதப்படுகிறது.

மேற்கோள்கள்
-----------

1. ↑  "Old-Fashioned Gingerbread". *Grandma’s Molasses*. 2015-12-22 அன்று மூலம் பரணிடப்பட்டது. 2016-01-01 அன்று பார்க்கப்பட்டது.
2. ↑  Aus der Historie des Gebäckes
3. ↑  Honig und Gewürze als Zutaten

வெளி இணைப்புகள்
---------------

விக்கிமீடியா பொதுவகத்தில்,  
 ***இஞ்சியணிச்சல்***   
என்பதின் ஊடகங்கள் உள்ளன. 

* Gingerbread at the Open Directory Project
* Facebook Fan Page
* Amazon Kitchen Shorts: Mini Gingerbread Houses
**ஆடுகளம் முருகதாஸ்** என்றறியப்படும் **முருகதாஸ்** ஓர் இந்தியத் திரைப்பட நடிகர் ஆவார். தமிழ்த் திரைப்படங்களில் நடித்து வருகிறார். வெற்றிமாறன் இயக்கத்தில் 2011 ஆவது ஆண்டில் வெளியான ஆடுகளம் திரைப்படத்தில் நடிகர் தனுசின் நண்பராக நடித்திருந்தார். இத்திரைப்படத்தின் மூலமாக புகழ்பெற்றமையால் ஆடுகளம் முருகதாஸ் என்று பரவலாக அறியப்படுகிறார்.

திரை வாழ்க்கை
-------------

நடிகர் விஜய் நடிப்பில் 2004 ஆவது வெளியான கில்லி திரைப்படத்தில் முதன்முதலாக அறிமுகம் ஆனார். கபடி அணியில் ஒருவராக சில காட்சிகளில் நடித்திருந்தார். இருப்பினும் வெற்றிமாறனின் ஆடுகளம் திரைப்படத்தின் மூலமாகவே அனைவராலும் அறியப்பட்டார். மௌனகுரு திரைப்படத்தில் மனநிலை பாதிக்கப்பட்டவராக நடித்த கதாபாத்திரம் அனைவராலும் பாராட்டப்பட்டது. "அற்புதமான குணச்சித்திர நடிகர்" என தி இந்து பாராட்டியது. 2012 ஆவது ஆண்டில் தடையறத் தாக்க, முகமூடி திரைப்படங்களில் நடித்திருந்தார்.

2013 ஆவது ஆண்டில், சசிகுமார் நடிப்பில் வெளியான குட்டிப் புலி திரைப்படத்தில் சசிகுமாரின் நண்பராகவும், தகராறு திரைப்படத்தில் நான்கு முக்கிய கதாபாத்திரங்களில் ஒருவராகவும், கண் பேசும் வார்த்தைகள் திரைப்படத்தில் நகைச்சுவை நடிகராகவும் நடித்திருந்தார். பாலமித்ரன் இயக்கும் *கள்வர்கள்* திரைப்படத்தில் முதல்முறையாக கதாநாயகனாக நடிக்கிறார்.

நடித்த திரைப்படங்கள்
--------------------

| ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- |
| 2004 | *கில்லி* | ஆதிவாசி |  |
| 2006 | *புதுப்பேட்டை* |  |  |
| 2009 | *வெண்ணிலா கபடிக் குழு* |  |  |
| 2011 | *ஆடுகளம்* | ஊளை |  |
| *மௌனகுரு* | பாபு |  |
| 2012 | *தடையறத் தாக்க* | வேலு |  |
| *முகமூடி* |  |  |
| 2013 | *கண் பேசும் வார்த்தைகள்* | அப்புக்குட்டி |  |
| *குட்டிப் புலி* |  |  |
| *தகராறு* | ஆறுமுகம் |  |
| 2014 | *இது கதிர்வேலன் காதல்* | கதிர்வேலனின் நண்பர் |  |
| *குக்கூ* | கவாசு |  |
| *ஜிகர்தண்டா* | அவராகவே | சிறப்புத் தோற்றம் |
| *கள்வர்கள்* |  |  |
| 2015 | *ஈட்டி* | புகழின் நண்பர் |  |
| 2016 | *விசாரணை* | முருகன் |  |
| *அஞ்சல* | கல்யாண ராமன் |  |
| *சைத்தான்* | இரவி |  |

மேற்கோள்கள்
-----------

1. ↑  Karthik Subramanian. "Mouna Guru - Thrill ride". *The Hindu*.
2. ↑  "Senthil debuts as hero!". *The Times of India*. 2013-10-16 அன்று மூலம் பரணிடப்பட்டது. 2017-03-21 அன்று பார்க்கப்பட்டது.
3. ↑  "Arulnidhi starrer Sambhavam 50 percent complete". *Tamil Cinema News - Movie Reviews - Gossips*.
4. ↑  "All about Kalvargal". *chennaivision.com*. 2015-09-23 அன்று மூலம் பரணிடப்பட்டது. 2017-03-21 அன்று பார்க்கப்பட்டது.

வெளியிணைப்புகள்
---------------

* ஐ.எம்.டி.பி இணையத்தளத்தில் முருகதாஸ்
**பருத்தியூர் பால வயிரவநாதன்** ஈழத்து சமூக, உளவியல் எழுத்தாளர். நாற்பது ஆண்டுகளுக்கும் மேற்பட்ட பத்திரிகை எழுத்துத்துறை அனுபவம் மிக்க இவர் கவிதை, சிறுகதை, ஓவியம், இலக்கியக் கட்டுரைகள், விமர்சனக் கட்டுரைகள் எனப் பல்துறைகளிலும் எழுதியிருக்கிறார். இலங்கை அரசின் உயர் விருதான ‘கலாபூஷணம்’ விருது பெற்றவர்.

வாழ்க்கைக் குறிப்பு
-------------------

பால வயிரவநாதன் யாழ்ப்பாணம், பருத்தித்துறை, புலோலி கிழக்கைப் பிறப்பிடமாகக் கொண்டவர். மாணவராக இருக்கும் போதே கவிதை, கட்டுரைகளை எழுதத் தொடங்கி, ‘சங்கொலி’, ‘விஞ்ஞானி’ ஆகிய கையெழுத்துப் பிரதிகளை வெளியிட்டார். ஆரம்பக் கல்வியை முடித்த பின்னர், அரச எழுதுவினைஞர் சேவையில் இணைந்து, பல்வேறு அரச நிறுவனங்களிலும் பணியாற்றி, பின்னர் கொழும்பு இந்துசமய, கலாசார அலுவல்கள் திணைக்களத்தில் நிர்வாக அலுவலராக ஓய்வு பெற்றார். கலாசார அமைச்சின் கீழ் இயங்கும் தமிழ் சாகித்தியக் குழுவின் செயலாளராகவும் சில காலம் செயலாற்றினார்.

பத்திரிகைத் துறையில்
--------------------

வயிரவநாதன் தனது 20ஆவது வயதில் ஏரிக்கரைப் பத்திரிகைகளுக்குக் கூட்டு நிருபராகவும், டைம்சு நிறுவனத்தின் ஈழமணி, மற்றும் யாழ்ப்பாணம் ஈழநாடு ஆகிய பத்திரிகைகளில் செய்திகள், கட்டுரைகளை எழுதினார்.

எழுத்துத் துறையில்
------------------

‘வாழ்வியற் சிந்தனைகள்’ என்ற தலைப்பில் ஆயிரத்திற்கும் மேற்பட்ட கட்டுரைகளை எழுதியிருக்கிறார். இவரது கட்டுரைகள் ‘வாழ்வியல் வசந்தங்கள்’ என்ற தலைப்பில் பல பாககங்களாக வெளிவந்தன. இதன் முதற் தொகுதிக்கு இலங்கை இலக்கியப் பேரவையின் பரிசு கிடைத்தது. வயிரவநாதன் பத்திரிகைச் சிறுகதைகளுக்கும், நூல்களின் அட்டைப் படங்களுக்கும் படங்களை வரைந்து உதவியுள்ளார். இவரது கவிதைகள் இலங்கையின் தேசிய வார இதழ்களில் வெளிவந்துள்ளன.

விருதுகள்
---------

* கலாசார தேசிய மரபுரிமைகள் அமைச்சு ஆண்டுதோறும் அரச அலுவலர்களுக்கென நடத்தும் ஆக்க இலக்கியப் போட்டிகளில் இவர் பங்கு கொண்டு பரிசில்களைப் பெற்றுள்ளார். 2005, 2006 ஆம் ஆண்டுகளில் சிறுவர் இலக்கியத்துக்காக முதலாம் பரிசும், 2006ஆம் ஆண்டின் சிறுகதைக்காக கொழும்பு மாவட்டத்தில் முதலாம் பரிசும் அத்துடன் சிறப்புப் பரிசும் பெற்றார்.
* 2005 இல் இலண்டன் பூபாள இராகத்தின் சிறுகதைப் போட்டியில் சிறப்புப் பரிசும் பெற்றுள்ளார்.

மேற்கோள்கள்
-----------

தளத்தில்  
பால வயிரவநாதன் எழுதிய
 ***நூல்கள்*** உள்ளன.

1. 1 2 3 4 5 6  ம. சண்முகநாதன் (19-2-2010). "பருத்தியூர் பால வயிரவநாதனின் எழுத்துப் பணிகள்". தினகரன். Archived from the original on 2010-02-23. 3-09-2019 அன்று பார்க்கப்பட்டது. Check date values in: `|accessdate=, |date=` (உதவி)CS1 maint: unfit url (link)
**வேமண்ணா** (இயற்பெயர் **வி. சி. வேலாயுதம்**, இறப்பு 2016 சூன் 8 ) என்பவர் ஈ.வே.ரா.வின் நூல்களை கன்னட மொழியில் மொழி பெயர்த்து, கன்னட மக்களிடம் பெரியார் சிந்தனைகளை கொண்டு சென்ற எழுத்தாளர் ஆவார்.

வாழ்க்கை
--------

வேமண்ணாவின் இயற்பெயர் வி. சி. வேலாயுதம் இவர் தமிழ்நாட்டின், வேலூர் மாவட்டம் விரிஞ்சிபுரம் என்ற ஊரில் பிறந்த தமிழர். 1946இல் வேலை தேடி பெங்களூருக்கு சென்றார். அங்குள்ள ராஜா நூல் ஆலையில் பணியாற்றிய இவருக்கு பெரியாரின் சுயமரியாதை கருத்துகளில் ஈர்ப்பு ஏற்பட்டது. இந்நிலையில் 1960களில் பெரியார் பெங்களூர், கோலார் தங்கவயல் ஆகிய பகுதிகளுக்கு பொதுக் கூட்டங்களுக்கு சென்றபோது, வேலாயுதம், பெரியாருடன் உரையாடி, நிகழ்ச்சிகளிலும் பங்கேற்றார். கன்னட மொழியைப் படித்தால் பகுத்தறிவு கருத்துகளை கன்னட மக்களிடம் கொண்டு செல்ல பயன்படுமே என்று பெரியார் கூறியதை ஏற்று, பெங்களூர் பல்கலைக் கழகத்தில் சேர்ந்து முறைப்படி கன்னடம் பயின்றார். பெங்களூரில் தன் தோழர்களுடன் **சிந்தகர சாவடி** என்ற பெயரில் சிந்தனையாளர் கழகத்தைத் தொடங்கினார். தன் வாழ்நாள் முழுவதும் பெரியாரின் சிந்தனைகளைத் தலைப்புவாரியாக பொருள்வாரியாகக் கன்னடத்தில் மொழிபெயர்பதில் முனைப்பாக ஈடுபட்டு, கன்னடத்தில் பெரியாரின் வாழ்க்கைவரலாற்று நூலையும், பெரியாரின் 30க்கும் மேற்பட்ட நூல்களை மொழி பெயர்த்தும் பணியாற்றினார். கன்னட மொழியில் வேலாயும் மொழிபெயர்ப்பு நூல்களைப் பெற்று படித்த கன்னட பேரறிஞர் மைசூர் பல்கலைக்கழக துணைவேந்தர் கவிஞர் குவெம்பு பெரியாரை போற்றினார். அவரை அடுத்து, மைசூர் பல்கலைக்கழக துணைவேந்தராக வந்த ஐவேரா கவுடவும் கன்னடத்தில் பெரியாரை படித்தார். அதன் விளைவாக 1973 ஆண்டு ஈவேராவை திருச்சியில் கண்டு பேசி அவரே கன்னடத்தில் ஈவேராபற்றி ஒரு நூலை எழுதினார். கர்நாடக மாநிலத்தில் உள்ள குல்பர்கா பல்கலைக் கழகத்தார் இவரின் பெரியார் சிந்தனைகள் கன்னட மொழிபெயர்ப்பு நூலை பெருந்தொகுதியாக வெளியிட்டனர். இவர் எழுதிய பெரியாரின் வாழ்க்கை வரலாற்று நூல் ஹம்பி பல்கலைக்கழகத்தில் பாடமாக வைக்கப்பட்டுள்ளது.

விருதுகள்
---------

இவர் கன்னட மொழிக்கும் பெரியாரியலுக்கும் ஆற்றிய பணிகளை பாராட்டி, ‘கன்னட ரத்னா’, ‘பெரியார் முழக்கம்’ உள்ளிட்ட பல விருதுகளை பல அமைப்புகள் வழங்கி கவுரவித்துள்ளன.

மேற்கோள்கள்
-----------

1. ↑  வே. ஆனைமுத்து (சூலை 2016). "தந்தை பெரியாரின் சிந்தனைகளை கன்னட மொழியில் மொழிபெயர்த்த பேரறிஞர் வி.சி.வேலாயுதம் (எ) வேமன்னா மறைந்தாரே". *சிந்தனையாளன்*: 5.
2. ↑  "பெரியார் நூல்களை கன்னடத்தில் மொழி பெயர்த்த வேமண்ணா முடிவெய்தினார்". கீற்று. 19 சூன் 2016. 26 சூன் 2016 அன்று பார்க்கப்பட்டது.
**வேப்பூர் அருணாசலேசுவரர் கோயில்** தமிழ்நாட்டில் பெரம்பலூர் மாவட்டம், வேப்பூர் என்னும் ஊரில் அமைந்துள்ள சிவன் கோயிலாகும்.

இக்கோவிலில் விநாயகர் உபசன்னதியும், முருகன் வள்ளி தெய்வானை சன்னதியும் உள்ளன.

கோவிலில் சிவன் சன்னதிக்கு முன் நவக்கிரக பீடம் உள்ளது.

தென்கிழக்கு மூலையில் மடப்பள்ளி உள்ளது.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அருணாச்சலேஸ்வரர் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பிளீஸ்ட்டோனாக்ஸ்** (*Pleistoanax*, கிரேக்கம்: Πλειστοάναξ ) என்பவர் கிமு 458 முதல் 409 வரை எசுபார்த்தாவின் அகியாட் பரம்பையின் மன்னராக இருந்தவர் ஆவார். கிரேக்கத்தின் மீதான மேலாதிக்கத்திற்காக ஏதென்சுக்கு எதிரான வன்முறை மோதல்களின் போது எசுபார்த்தாவில் அமைதிப் பிரிவின் தலைவராக இவர் இருந்தார்.

கிமு 458 இல் பாசேனியசின் மகன் பிளீஸ்ட்டோனாக்ஸ் மிகச் சிறுவனாக இருந்தார். எனவே அவரது மாமா நிகோமெடிஸ் அரசப் பிரதிநிதியாக செயல்பட்டார். முதல் பெலோபொன்னேசியப் போரின் (கிமு 460-445) ஒரு பகுதியாக கிமு 446 இல் ஏதென்சு மீதான படையெடுப்பு இவரது முதல் பதிவுசெய்யப்பட்ட போர் நடவடிக்கையாகும். ஆனால் அதில் இவர் போர்புரிவதற்கு பதிலாக பெரிக்கிள்சுடன் பேச்சுவார்த்தை நடத்த முடிவெடுத்தார். அது முப்பது ஆண்டு அமைதி ஒப்பந்தமாக மாறியது. இருப்பினும், பிளீஸ்ட்டோனாக்ஸ் ஏதென்சைக் கைப்பற்றத் தவறியதற்காக எசுபார்த்தாவில் வழக்குத் தொடரப்பட்டு, தண்டனையைத் தவிர்ப்பதற்காக அர்காடியாவிற்கு நாடுகடத்தப்பட்டார். இவர் அடுத்த 18 ஆண்டுகள் லைகாயோன் மலையில் உள்ள சியுசின் புனித நிலத்தில் வாழ்ந்தார்.

இரண்டாம் பெலோபொன்னேசியப் போரில் (கிமு 431-404) ஏதென்சுக்கு எதிராக எசுபார்த்தா மீண்டும் போரில் ஈடுபட்டிருந்தபோது, 427 இல் இவரது போட்டியாளரான இரண்டாம் ஆர்க்கிடாமசின் மரணம் இவர் எசுபார்த்தாவுக்குத் திரும்புவதற்கு உதவியாக ஆனது. பிளீஸ்ட்டோனாக்ஸ் ஏதென்சுடன் அமைதி பேச்சுவார்த்தைக்கான தனது முயற்சிகளை மீண்டும் தொடங்கினார். இது இறுதியாக கிமு 421 இல் ( நிசியாஸ் அமைதி உடன்பாடாக) உருவானது.

குறிப்புகள்
-----------
**ஆப்பலாச்சிக்கோலா பழங்குடி**, கிறீக் இனக்குழுவினரோடு உறவுடையவர்களாக இருந்த ஒரு தொல்குடி அமெரிக்கப் பழங்குடி ஆகும். இவர்களைப் பல்லச்சக்கோலா எனவும் அழைப்பதுண்டு. அவர்கள் ஹிச்சித்தி மொழிக்கு இனமான முஸ்கோஜிய மொழிகளுள் ஒன்றைப் பேசினார்கள். இவர்கள் ஆப்பலாச்சிக்கோலா ஆற்றோரமாக வாழ்ந்தனர்.

1706 ஆம் ஆண்டளவில் சில ஆப்பலாச்சிக்கோலா மக்கள் ஆப்பலாச்சிக்கோலா ஆற்றுப் பகுதியில் இருந்து தென் கரோலினா குடியிருப்புக்கு அண்மையில் உள்ள சாவன்னா ஆற்றுப் பகுதிக்குச் சென்றனர். 1706 ஆம் ஆண்டில் எடுக்கப்பட்ட ஒரு கணக்கெடுப்பின்படி, சாவன்னா ஆற்றுப் பகுதி ஆப்பலாச்சிக்கோலாக்கள் 80 பேர் சாவன்னா ஆற்றிலிருந்து 20 மைல் தூரத்தில் உள்ள ஒரு ஊரில் குடியேறியிருந்தனர். ஜான் பார்ண்வெல் என்பவர் 1715 இல் கூடிய திருத்தமான கணக்கெடுப்பொன்றைச் செய்தார். இது சாவன்னா ஆற்று ஆப்பாலாச்சிக்கோலாக்கள் இரண்டு ஊர்களில் வாழ்ந்ததாகக் குறிப்பிடுகிறது. இவற்றில், 64 ஆண்கள், 71 பெண்கள், 42 சிறுவர்கள், 37 சிறுமிகள் உட்பட 214 பேர் வாழ்ந்ததாகத் தெரிகிறது.

1715 ஆம் ஆண்டின் யமாசிப் போரில் இவர்களும் தென் கரோலினா மீதான தாக்குதலில் பங்கேற்றனர். பின்னாளில் இப்போரில் தப்பியவர்கள், மீண்டும், சட்டகூச்சி ஆறு, ஃபிளிண்ட் ஆறு ஆகியவை சந்திக்கும் இடத்திற்கு அருகில், ஆப்பலாச்சிக்கோலா ஆற்றுப் பகுதிக்கு வந்தனர்.

1833 இலும், 1834 இலும் செய்துகொள்ளப்பட்ட இரண்டு இந்தியர் அகற்றல் சட்ட ஒப்பந்தக்களுக்கு அமைய இவர்கள் இன்றைய ஒக்லஹோமாவுக்கு இடம்பெயர்ந்தனர். ஆப்பலாச்சிக்கோலா ஆறு, புளோரிடாவில் உள்ள ஆப்பலாச்சிக்கோலா நகரம் என்பன இவர்களுடைய பெயரைத் தழுவி இடப்பட்ட பெயர்கள் ஆகும்.
***ஆப்பிரிக்க விலங்கியல்*** (African Zoology) என்பது ஆப்பிரிக்காவிற்கும் அதன் சுற்றியுள்ள பெருங்கடல்கள், கடல்கள் மற்றும் தீவுகளுக்கும் தொடர்புடைய விலங்கியலின் அனைத்து பண்புகளையும் உள்ளடக்கிய ஆய்வுக் கட்டுரைகளை வெளியிடும் சகமதிப்பாய்வு செய்யப்பட்ட அறிவியல் இதழாகும். இந்த ஆய்விதழ் தென்னாப்பிரிக்காவின் விலங்கியல் சங்கத்தால் வெளியிடப்படுகிறது. இதில் மதிப்பாய்வு, முழு நீள ஆய்வுக்கட்டுரைகள், குறுகிய தகவல்தொடர்புகள் மற்றும் புத்தக மதிப்புரைகளையும் வெளியிடுகிறது.

வரலாறு
------

இந்த பத்திரிகை 1965ஆம் ஆண்டில் தென்னாப்பிரிக்காவின் விலங்கியல் சங்கத்தால் *விலங்கியல் ஆப்பிரிக்கானா* என நிறுவப்பட்டது. இது *தென்னாப்பிரிக்க விலங்கியல் ஆய்விதழ்* என மறுபெயரிடப்பட்டது. 1979ஆம் ஆண்டில் தென்னாப்பிரிக்க வெளியீட்டு பணியகம் அதன் வெளியீட்டாளராக ஆனது. 2000ஆம் ஆண்டில், இந்த ஆய்விதழ் தென்னாப்பிரிக்க விலங்கியல் சங்கத்தால் தற்போதைய பெயரில் வெளியிடப்பட்டது. தற்பொழுது இந்த ஆய்விதழை டெய்லர் & பிரான்சிசு நிறுவனம் வெளியிடுகிறது. ஆண்டுக்கு 4 இதழ்கள் வெளியாகிறது.

ஆய்வுசுருக்கம் மற்றும் அட்டவணைப்படுத்தல்
----------------------------------------

ஆப்பிரிக்க விலங்கியல் ஆய்விதழில் வெளியிடப்படும் ஆய்வுக்கட்டுரைகளின் ஆய்வுச் சுருக்கங்கள் உயிரியல் சுருக்கங்கள், வேதியியல் சுருக்கங்கள், உயிரியலில் தற்போதைய முன்னேற்றங்கள், ஜியோஆப்ஸ்ட்ராக்ட்ஸ், அறிவியல் மேற்கோள் அட்டவணை மற்றும் விலங்கியல் பதிவுகள் ஆகிய மேற்கோள் தரவைப்பகங்களில் அட்டவணைப்படுத்தப்படுகிறது. பத்திரிக்கை மேற்கோள் அறிக்கையின்படி, 2019-ல் ஆப்பிரிக்க விலங்கியலின் தாக்கக் காரணி 0.86 ஆகும்.

மேலும் காண்க
------------

* விலங்கியல் பத்திரிகைகளின் பட்டியல்

மேற்கோள்கள்
-----------

1. ↑

வெளி இணைப்புகள்
---------------

* அதிகாரப்பூர்வ இணையதளம்
ஆப்பிரிக்க மொழிக் குடும்பங்களும் அதன் பேசப்படும் இடங்களும் காட்டும் நிலப்படம். ஆபிரிக்க-ஆசிய மொழிகள் வடக்கு ஆபிரிக்காவிலும் கிழக்கு ஆபிரிக்காவிலும் பேசப்படுகின்றன. நைகர்-கொங்கோ மொழிகளின் பாண்டு பிரிவை தனியாக காட்டும்.
**ஆப்பிரிக்க மொழிகள்** என்பது ஆப்பிரிக்க கண்டத்தில் தோன்றிய மொழிகளை முதன்மையாகச் சுட்டும். இன்று 2000 மேற்பட்ட ஆப்பிரிக்க மொழிகள் வழக்கில் இருக்கின்றன.  பெருந்தொகையான மொழிகள் பல மக்கள் குழுக்களால் பேசப்படுவதால், எந்த ஒரு ஆப்பிரிக்க மொழியும் அதிக மக்கள் தொகையால் பேசப்படுவதில்லை. சுவாஹிலி மொழி, ஹவுசா மொழி, அம்ஹாரியம், ஒரொமோ, இக்போ, மலகாசி, யொரூபா ஆகிய மொழிகள் 15 மில்லியனுக்கு மேற்பட்ட மக்களால் பேசப்படுகின்றன. 

  

அனேக ஆப்பிரிக்க மொழிகள் பிற்காலத்திலேயே எழுத்து வடிவம் பெற்றன. பெரும்பாலனவை விரிவான எழுத்து இலக்கிய வளம் அற்றவை. 

காலனித்துவ ஆதிக்கதின் போது இங்கு வேரூன்றிய அரேபிய மொழி, ஆங்கிலம், பிரேஞ்சு, போர்க்கீச மொழி ஆகியவையே இன்று அரச அலுவல் மொழிகளாகவும், கல்வி, சமய, சட்ட, வணிக மொழிகளாகவும் செல்வாக்கு செலுத்துகின்றன.

முக்கிய ஆப்பிரிக்க மொழிகள்
--------------------------

முக்கிய ஆபிரிக்க மொழிகளின் பட்டியல் (மில்லியன் அளவில் மொத்த பேசும் மக்களின் படி):

|
|  |
|
| சுவாஹிலி மொழி (தென்கிழக்கு ஆப்பிரிக்காவின் கரையோரப் பகுதிகள்) | 5-10 தாய்மொழி + 80 இரண்டாம் மொழி |
| ஹவுசா (மேற்கு ஆப்பிரிக்கா) | 24 தாய்மொழி + 15 இரண்டாம் மொழி |
| அம்ஹாரியம் (வடகிழக்கு ஆப்பிரிக்கா) | 35-42 |
| ஒரொமோ (வடகிழக்கு ஆப்பிரிக்கா) | 30-35 |
| யொரூபா (மேற்கு ஆப்பிரிக்கா) | 25 |
| இக்போ (மேற்கு ஆப்பிரிக்கா) | 25-35 |
| சோமாலி (சோமாலியா) | 15 |
| பெர்பெர் மொழிகள் (வடக்கு ஆப்பிரிக்கா) | 14-25 |
| இக்போ மொழி (நைஜீரியா) | 8-12 |
| ஃபுலா (மேற்கு ஆப்பிரிக்கா) | 10-16 |
| மலகாசி (மடகாஸ்கர்) | 17 |
| ஆபிரிக்கானம் (தென்னாபிரிக்கா) | 6-7 தாய்மொழி + 6-7 இரண்டாம் மொழி |
| சுலு மொழி (தென்னாபிரிக்கா) | 10 |
| சிச்செவா (தென்கிழக்கு ஆபிரிக்கா) | 9 |
| அக்கான் | 9 |
| ஷோனா | 7 |
| இச்சோசா மொழி (தென்னாபிரிக்கா) | 8 |
| கின்யருவாண்டா (ருவாண்டா) | 7 |
| கொங்கோ | 7 |
| டிக்ரின்யா | 7 |
| சிலூபா (கொங்கோ) | 6 |
| வொலோஃப் | 3 தாய்மொழி + 3 இரண்டாம் மொழி |
| கிகுயு (கென்யா) | 5 |
| மொரே (மேற்கு ஆபிரிக்கா) | 5 |
| கிருண்டி (புருண்டி) | 5 |
| சோத்தோ (தென்னாபிரிக்கா, லெசோத்தோ) | 5 |
| லுஹ்யா | 4 |
| துசுவானா (பொட்சுவானா) | 4 |
| கனூரி (மேற்கு ஆபிரிக்கா) | 4 |
| உம்புன்டு (அங்கோலா) | 4 |
| வடக்கு சோத்தோ (தென்னாபிரிக்கா) | 4 |
|

மேற்கோள்கள்
-----------

1. ↑  Major Languages of Africa
**அமியா தாகூர் (Amiya Tagore)** (ராய்) (1908 பிப்ரவரி 12 - 1986 நவம்பர் 13) இவர் ஓர் பெங்காலி ரவீந்திர சங்கீதப் பாடகராவார்.  இரவீந்திரநாத் தாகூரிடமிருந்து நேரடியாகக் கற்றுக்கொண்ட சில பாடகர்களில் இவரும் ஒருவர். இவர் தாகூரின் *மாயர் கேளா* என்ற நாட்டிய நாடகத்தில் பிரமாதா என்ற பாத்திரத்தில் நடித்தும் இசையமைத்தும் மற்றும் இயக்கியுமிருந்தார். பின்னர் இவர் தாகூரின் மூத்த சகோதரரின் பேரனுடன் திருமணம் செய்து கொண்டதன் மூலம் தாகூர் குடும்பத்தில் உறுப்பினரானார்.

ஆரம்ப கால வாழ்க்கை
------------------

வழக்கறிஞர் சுரேந்திரநாத் ராயின் மகளான, இவர் 1908 பிப்ரவரி 12, அன்று கொல்கத்தாவில் பிறந்தார். மேலும் பெதுன் பள்ளி மற்றும் பெதுன் கல்லூரியில் கல்வி பயின்றார். இவர் ஒரு இசுலாமியரிடமிருந்து இசையில் ஆரம்பகால பயிற்சியினைப் பெற்றார். அமியா கவிஞரிடமிருந்து நேரடியாக இரவீந்திர சங்கீதத்தைக் கற்றுக்கொண்டார். இவருக்கு ஒரு மென்மையான குரல் இருந்தது. கவிஞர் இவருக்கு மிகவும் கடினமான தாளங்களை கற்பித்தார். இவர் கிருதிந்திரநாத் தாகூரை மணந்தார்.

பிற்கால வாழ்வு
--------------

அமியா தாகூர் தனது திருமணத்திற்குப் பிறகு தாகூரின் பிறந்தநாளில் மட்டுமே பொது நிகழ்ச்சிகளை தோன்றினார். சத்யஜித் ராயின் கஞ்சன்யங்கா (1962) என்றப் படத்தில் 'ஈ பராபேஸ் ரபே கே ஹே' என்றப் பாடலைப் பாடினார். தனது வாழ்க்கையின் முடிவில், 1979 ஆம் ஆண்டில், கொல்கத்தாவில் உள்ள கலாச்சார மையமான இரவீந்திர சதானில் பாடல்களை பாடியதன் மூலம் பார்வையாளர்களை கவர்ந்தார்.

குறிப்புகள்
-----------

1. ↑  Ghosh, p. 109
2. ↑  Bose, Anjali (editor), 2004, *Sansad Bangali Charitabhidhan* (Biographical dictionary) Vol 2, (in வங்காள மொழி), p 22, ISBN 81-86806-98-9 (set) and ISBN 81-86806-99-7 (Vol 2).

மேலும் படிக்க
-------------

* Ghosh, Śhantideba (2006). *Rabindrasangeet vichitra*. Concept Publishing Company. பன்னாட்டுத் தரப்புத்தக எண்:81-8069-305-8. .
**சங்கம் லக்ஷ்மி பாய்** (27 ஜூலை 1911 - 1979) இந்திய சமூக ஆர்வலர் மற்றும் முன்னாள் நாடாளுமன்ற உறுப்பினர் ஆவார்.

ஆரம்ப வாழ்க்கை
--------------

லக்ஷ்மி பாய் அவர்கள் 1911 ஆம் ஆண்டு தற்போதய தெலுங்கானா மாநிலத்தில் உள்ள கட்கேசர் என்னும் இடத்தில் பிறந்தார். இவரின் தந்தை ராமய்யா ஆவார். லக்ஷ்மி பாய் அவர்கள் கார்வி பல்கலைக்கழகத்தில் பயின்றார். சென்னையில் சாரதா நிகேதன் கல்லூரியில் பட்டம் பெற்றார்.

செயல்பாடுகள்
------------

லக்ஷ்மி பாய் அவர்கள் முழு நேர சமூக பணி மற்றும் பொது பணிகளை மேற்கொண்டார். இவர் தம் மாணவ பருவத்தில் சைமன் குழுவை எதிர்த்து போராட்டத்தில் ஈடுபட்டு அரசியல் வாழ்க்கையை தொடங்கினார். இவர் உப்புச் சத்தியாகிரகம் போராட்டத்தில் ஈடுபட்டதால் 1930 முதல் 1931 ஆம் ஆண்டு வரை ஒர் ஆண்டு சிறையில் அடைக்கப்பட்டார்.

இவர் இந்திரா சேவா சதன் என்ற ஆதரவற்றோர் இல்லம், ராதிகா இல்லம், வாசு சிசு விகார் என்ற குழந்தைகள் இல்லம் மற்றும் மசேதி ஹனுமந்து மேல்நிலை பள்ளி ஆகியவற்றை நிருவி கவுரவ செயலாளராக பணியாற்றி வந்தார்.

மேற்கோள்கள்
-----------

1. ↑  "Biography of Laxmi Bai, Sangam at Parliament of India". 2013-06-08 அன்று மூலம் பரணிடப்பட்டது. 2019-04-20 அன்று பார்க்கப்பட்டது.
2. ↑  "Archived copy". 11 ஜனவரி 2013 அன்று மூலம் பரணிடப்பட்டது. 9 மார்ச்சு 2013 அன்று பார்க்கப்பட்டது.CS1 maint: archived copy as title (link)